Miladin Popović

:*Vidi i [[Miladin Popović (imenjaci)]] 
*'Miladin Popović** ([[1910]]-[[1945]]), sekretar Okružnog komiteta KPJ za Kosovo i Metohiju, jedan od organizatora [[Narodnooslobodilačka borba Jugoslavije|NOB]]-a na [[Kosovo|Kosovu]] i [[narodni heroj Jugoslavije]].

== Biografija ==
Rođen je [[23. 5.|23. maja]] [[1910]]. godine u selu [[Lopate]], kod [[Lijeva Reka|Lijeve Rijeke]] ([[Crna Gora]]). Još kao dete, s roditeljima došao je u [[Peć (grad)|Peć]]. Gimnaziju je učio u Peći, [[Prizren]]u i [[Priština|Prištini]]. Kao đak, uključio se u revolucionarni omladinski pokret, zbog čega je proganjan i isključivan iz škole.

Od [[1933]]. godine, kao student [[Pravni fakultet u Beogradu|Pravnog fakulteta]], učestvuje u političkoj delatnosti naprednih studenata [[Univerzitet u Beogradu|Beogradskog univerziteta]]. Član [[Savez komunističke omladine Jugoslavije|SKOJ]]-a je od [[1933]], a [[Komunistička partija Jugoslavije|Komunističke partije Jugoslavije]] od [[1934]]. godine. Krajem [[1934]]. godine radio je u tehnici Pokrajinskog komiteta SKOJ-a za Srbiju, a od marta [[1935]]. u tehnici Pokrajinskog komiteta KPJ za Srbiju.

=== Ilegalni partijski rad ===
Sredinom [[1930-e|tridesetih godina]], pored delatnosti na Beogradskom univerzitetu, jedan je od istaknutih organizatora i rukovodilaca revolucionarnog i antifašističkog pokreta na [[KiM|Kosovu i Metohiji]]. Radi na formiranju partijskih organizacija, okupljanju radnika i građana oko ideje Narodnog fronta, organizuje štrajkove rudara i železničara. Jula [[1936]]. godine organizuje velike demonstracije u [[Peć (grad)|Peći]] protiv vlade [[Milan Stojadinović|Milana Stojadinovića]]. Zbog tih aktivnosti, hapšen je i proganjan više puta u periodu od [[1936]]. do [[1937]]. godine. U leto [[1937]]. pripremio je osnivačku oblasnu konferenciju, na kojoj je izabran Oblasni komitet KPJ za Kosovo i Metohiju, čiji je on bio sekretar.

U pokušaju da se ilegalno prebaci u [[Španija|Španiju]], uhapšen je [[1937]]. godine u [[Budva|Budvi]], i sproveden u beogradsku "[[Glavnjača|Glavnjaču]]", u kojoj je podvrgnut mučenju. U policijskom zatvoru na [[Ada Ciganlija|Adi Ciganliji]] razboleo se od [[Tuberkuloza|tuberkuloze]], pa je posle sedam meseci pušten na slobodu i proteran u [[Peć (grad)|Peć]]. Lečio se u sanatorijumu na Golniku do [[1939]]. godine, kada je došao u Peć po zadatku [[Centralni komitet Saveza komunista Jugoslavije|CK KPJ]], da očisti partijske organizacije od frakcionaških elemenata. Od septembra [[1939]]. godine bio je politički komesar Oblasnog komiteta za Kosovo i Metohiju, a od početka avgusta [[1940]]. i član Pokrajinskog komiteta KPJ za Crnu Goru, Boku, Sandžak i Kosovo i Metohiju.

Učestvao je u organizovanju i vođenju [[Antifašizam|antifašističkih]] demonstracija u [[Peć (grad)|Peći]], [[11. 5.|11. maja]] [[1940]]. godine, zbog čega je ponovo bio uhapšen i sproveden u beogradsku "[[Glavnjača|Glavnjaču]]", u kojoj je tri meseca mučen. Naglo pogoršanje njegove bolesti primoralo je policiju da ga pusti iz zatvora i protera u [[Peć (grad)|Peć]].

Učestvovao je u radu [[Peta zemaljska konferencija KPJ|Pete zemaljske konferencije KPJ]], oktobra [[1940]]. godine u [[Zagreb]]u, kao delegat partijskih organizacija sa Kosova i Metohije i delegat Pokrajinskog komiteta.

=== Aprilski rat i okupacija ===

[[Aprilski rat]] i okupacija [[Kraljevina Jugoslavija|Kraljevine Jugoslavije]], ga je zatekla na partijskom radu u [[Vitomirica|Vitomirici]], gde se sklonio od policije koja je za njim tragala posle [[vojni puč 27. marta 1941.|martovskih demonstracija]]. Posle okupacije, radio je na organizovanju borbe protiv okupatora i razvijanju [[Bratstvo i jedinstvo|bratstva i jedinstva]] između [[Albanci|albanskog]], [[Srbi|srpskog]] i [[Crnogorci|crnogorskog]] stanovništva na [[Kosovo|Kosovu i Metohiji]]. Krajem maja [[1941]]. godine dolazio je u [[Beograd]] da se poveže sa [[Centralni komitet Saveza komunista Jugoslavije|CK KPJ]] i upozna s linijom Partije u organizovanju i vođenju oružane borbe.

=== Delegat CK KPJ u Albaniji ===



Na putu, po partijskom zadatku, iz [[Kosovska Mitrovica|Kosovske Mitrovice]] za [[Crna Gora|Crnu Goru]], uhapšen je jula [[1941]]. godine u [[Raška|Raškoj]], i mučen od strane okupatora u [[Peć (grad)|Peći]], a zatim interniran u mesto Pećin, kod [[Elbasan]]a u [[Albanija|Albaniji]].

Posle nekoliko meseci, Okružni komitet KPJ za Kosovo i Metohiju, uz pomoć [[komunistička partija Albanije|albanskih komunista]], organizovao je njegovo bekstvo iz zatvora. Po odluci [[Centralni komitet Saveza komunista Jugoslavije|CK KPJ]], od oktobra [[1941]]. godine bio je na partijskom radu u [[Albanija|Albaniji]], kao delegat CK KPJ. Radio je sa velikim poletom revolucionara na organizovanju i jačanju [[Komunistička partija Albanije|Komunističke partije Albanije]] i oružane borbe, smatrajući to internacionalnom dužnošću u borbi protiv [[Fašizam|fašizma]]. Na njegovu inicijativu, septembra [[1942]]. godine formiran je Glavni Narodnooslobodilački odbor Albanije, Glavni štab Narodnooslobodilačke vojske Albanije, a zatim i Antifašističko veće i Nacionalni komitet Albanije.

Septembra [[1944]]. godine došao je na [[Vis (otok)|Vis]], na poziv [[Centralni komitet Saveza komunista Jugoslavije|CK KPJ]], odakle je upućen na [[Kosovo|Kosovo i Metohiju]], na dužnost političkog sekretara Oblasnog komiteta Partije.

=== Pogibija ===
Posle oslobođenja [[Socijalistička Autonomna Pokrajina Kosovo|Kosova]], kao sekretar Oblasnog komiteta, radio je sa velikim elanom na obnovi zemlje, jačanju [[Bratstvo i jedinstvo|bratstva i jedinstva]] i razvoju narodne vlasti na [[KiM|Kosovu i Metohiji]]. Ubijen je [[13. 3.|13. marta]] [[1945]]. godine u [[Priština|Prištini]], od strane dvojice [[balli Kombëtar|balista]]. U albanskim i drugim izvorima se ponekad osporava ta verzija, odnosno tvrdi da je ubijen od strane jugoslovenske tajne policije [[OZNA]]-e jer se kao [[internacionalizam|internacionalist]] suprotstavljao sprskoj i jugoslovenskoj hegemoniji nad kosovskim Albancima.

Za [[narodni heroj Jugoslavije|narodnog heroja]] proglašen je [[12. 3.|12. marta]] [[1946]]. godine.

== Literatura ==
* **Narodni heroji Jugoslavije''', "Mladost" Beograd 1975. godina